Regeringen har indført loft over, hvor meget efteruddannelse ledige må få. Og det koster nu ansatte på AMU Nordjylland jobbet, skriver P4 Nordjylland. Normalt bliver 50.000 nordjyder efteruddannet, men fra næste år kan det tal falde til omkring 40.000, og det betyder, at 20 ansatte på AMU nu mister jobbet. De nye regler for ledige ærgrer direktør Lars Bo Breddam - Hvis det var en situation, at der ikke var nogen efterspørgsel eller behov for efteruddannelse, så ville jeg ikke have noget problem med at fyre folk, men det er jo ikke virkeligheden, siger han til Nordjyllands Radio. Ved at skære i uddannelse for ledige regner regeringen med at spare omkring 400 millioner.
20 ansatte må forlade deres stilling